5.8.2022
DA
Den Europæiske Unions Tidende
C 298/33
BILAG 2
Eksempel på sundheds- og miljøfarer og eksponeringsveje Dette bilag indeholder eksempler på almindelige farer og farlige hændelser, eksponeringsveje og receptorer, der kan være til stede i et system til genbrug af vand i forbindelse med vanding i landbruget.
Det indeholder også en tjekliste til vurdering af anvendeligheden af de direktiver og forordninger, der er opført i forordningen, på et specifikt system til genbrug af vand.
Disse elementer er udvalgt fra relevante EU-direktiver og -forordninger og offentliggjorte standarder og retningslinjer (f. eks.
ISO 20426 (2018) (1), ISO 16075-1 (2020) (2), WHO Guidelines (2006) (3), WHO Sanitation Safety Planning Manual (2016) (4), Australian Guidelines (2006) (5)).
Formålet er at foreslå eksempler, der kan hjælpe med at identificere de elementer, som er nødvendige for udarbejdelsen af en risikovurdering.
De elementer, der nævnes her, er blot eksempler: Den korrekte identifikation og vurdering heraf skal baseres på det specifikke system til genbrug af vand.
Direktiver og forordninger anført i punkt 5 i bilag II til forordningen Tabel 2.1 Direktivet og forordningerne anført i punkt 5 i bilag II og vurdering af deres anvendelse på et system til genbrug af vand Direktiv/forordning
Krav i henhold til bilag II, punkt 5
Anvendelse
NITRATDIREKTIVET 91/676/EØF om beskyttelse af vand mod forurening forårsaget af nitrater, der stammer fra landbruget.
Reducere og forebygge vandforurening forårsaget af nitrater.
Hvis risikovurderingen finder, at der er overfladevand og grundvand, der er reguleret i henhold til dette direktiv (f.eks. identificeret som sårbar zone over for nitrater), og som kan blive eksponeret ved genbrug af genvundet vand til vanding i landbruget (f.eks.
via henholdsvis afstrømning eller infiltration).
DRIKKEVANDSDIREKTIVET 2020/2184 om kvaliteten af drikkevand.
Opfylde kravene til beskyttede områder for drikkevand, navnlig beskyttede områder til fremstilling af drikkevand.
Hvis risikovurderingen finder, at der er overfladevand og grundvand, der er klassificeret som områder til fremstilling af drikkevand, som kan blive eksponeret ved brug af genvundet vand til vanding i landbruget (f.eks.
via henholdsvis afstrømning eller infiltration).
VANDRAMMEDIREKTIVET 2000/60/EF om fastlæggelse af en ramme for Fællesskabets vandpolitiske foranstaltninger.
Opfylde miljømålene for overfladevand og grundvand og miljøkvalitetskravene for forurenende stoffer af national betydning (vandområdespecifikke forurenende stoffer) for overfladevand.
Hvis risikovurderingen finder, at der er risici for overfladevand og grundvand (f.eks.
via henholdsvis afstrømning eller infiltration), for hvilke der er blevet fastlagt en kemisk tilstand (god kemisk tilstand for overfladevandet og god kemisk tilstand for grundvandet).
GRUNDSVANDSDIREKTIVET 2006/118/EF om beskyttelse af grundvandet mod forurening og forringelse.
Forebygge forurening af grundvandet.
Hvis risikovurderingen finder, at der er grundvandsressourcer, der er omfattet af dette direktiv, som kan blive eksponeret ved brug af genvundet vand til vanding i landbruget.
(1) (2) (3) (4) (5)
ISO 20426:2018.
Guidelines for health risk assessment and management for non-potable water reuse.
ISO 16075-1, 2020.
Guidelines for treated wastewater use for irrigation projects.
Part 1: the basis of a reuse project for irrigation.
WHO, 2006.
WHO guidelines on the safe use of wastewater, excreta and greywater — Vol II: Wastewater in agriculture.
WHO, 2016.
Sanitation safety planning: manual for safe use and disposal of wastewater, greywater and excreta.
NRMMC–EPHC–AHMC, 2006.
Australian guidelines for water recycling: managing health and environmental risks (phase 1).
National Water Quality Management Strategy.